**Óravázlat**

**Műveltségi terület:** Rajz és vizuális kultúra

**Tantárgy:** Rajz

**Osztály:** 3.

**Az óra témája:** Kapitány Máté: Sárkánylélek című szövegéhez illusztráció készítése

**Fejlesztési feladat:** a lényeg felismerése, kiemelése, a képi gondolkodás, a belső képalkotás fejlesztése

**Cél-és feladatrendszer:** kreativitás, fantázia fejlesztése, vizuális közlés, kifejezőkészség fejlesztése

**Az óra didaktikai feladatai**: Tanult ismeretek mélyítése, elemzés kérdések segítségével, motiválás, alkalmazás, gyakorlás.

**Nevelési célok:** társakkal való együttműködés, beleérző képesség, egyéni vélemények felvállalása, kommunikációs készség, szociális készség fejlesztése

**Tantárgyi koncentráció:** Magyar nyelv és irodalom, technika

**Felhasznált forrás:** Szitakötő folyóirat 43. szám 8-9. oldal Kapitány Máté: Sárkánylélek című szövege”

**Szükséges eszközök:** Szitakötő folyóirat 43. szám, rajzlapok, fekete fotókarton, zsírkréta, filc, színes ceruza, olló, ragasztó, babzsák

**Készítette:** Németh Márta Székesfehérvári Munkácsy Mihály Általános Iskola

Dátum: 2018. október 10.

|  |  |  |  |
| --- | --- | --- | --- |
| Időkeret | Az óra menete | Tanulói munkaformák | Eszközök |
| Előkészületek, szervezési feladatok | A szünetben a felelősök kiosztják a szükséges eszközöket. | páros | Szitakötő folyóirat, rajztáblák, rajzlapok, rajzos dobozok benne a filcek, zsírkréták, színes ceruza, ollók |
| Ráhangolódás  5’ | A tanulók körben állnak, a babzsákot adják át egymásnak. Mindenki így indítja mondatát:  „ Nekem a meséről…………jut az eszembe.” | frontális | babzsák |
| Motiváció  5’ | Játék: A kő, papír, olló mintájára  sárkány, lovag, királylány  Az osztályt két csapatra osztjuk. Közösen megbeszélik, hogy tapsra mit fognak mutatni. Ha sárkányt, akkor ijesztő pózt vesznek fel. A lovag mintha kardozna, a királylány pedig pukedlizik. A sárkány legyőzi a királylányt. A lovag legyőzi a sárkányt. A királylány legyőzi a lovagot, mert elnyeri a szívét. Három kört játszunk belőle. | frontális és csoportmunka |  |
| Célkitűzés:  1’ | A mai órán Kapitány Máté: Sárkánylélek című történetéhez fogtok illusztrációt készíteni. | frontális |  |
| Tananyag feldolgozása  10’ | 1.  Képzeljétek magatok elé a sárkányt! Hogy nézhet ki?  Milyennek gondoljátok a kisfiút?  Külső tulajdonságok gyűjtése  2.  A különböző művészeti alkotásokon is találkozhatunk a sárkány alakjával.  A keresztény hagyományban több szent is felvette a harcot sárkánnyal. (Szent Mihály, Szent György) Festmények, szobrok megtekintése.  A kínai kultúrában is találkozhatunk vele. Az erőt, hatalmat jelképezik.  Sport: sárkányhajók | 1.  csoportmunka, szóforgó  2.  frontális | A/4-es papír, ceruza  digitális tábla, projektor |
| Alkotómunka  20’ | Minden csoport kap egy fekete fotókarton, ami a sárkány barlangját jelképezi. Erre fogják felragasztani a szereplőket.  A gyerekek a csoporton belül megbeszélik, ki rajzolja a sárkány, ki a fiú alakját és kik készítik el a kincseket. Fekete filccel először megrajzolják a körvonalakat, majd filcekkel és színes ceruzával díszítik ki. Ha elkészültek, kivágják a figurákat és felragasztják a kartonra. | csoportmunka | rajzlap, filc, színes ceruza, olló, ragasztó, fekete fotókarton |
| Értékelés  5’ | Minden csoportból a szóvivő kihozza a táblához a készített munkákat. Bemutatja, hol tartanak, szükséges-e még további munkálat, milyen új címet találtak ki a történethez.  Szükség esetén folytatják a következő órán a munkát. | frontális |  |